Цул т1аьхьа, инарла Галафеевс Кавказан масех къаьмнех болчу нахах вовшахтоьхна йолу талламхойн тобанаш зуламаш дан юьйлаелира Нохчийчохь а, Дег1астанахь. И санна тобанаш имаман эскарсшкахь а яра. Аьрру фланган коьртакомандующи волчу инарла Габбена а, штабехь волчу масех эпсарна а бен ца хаьара х1ун декхарш ду Руфин Иванович Дороховн тобанна т1едехкинарш. Царах пластунаш олура, тебна текхаш леларш бохург дара иза. Амма нохчийн ярташкахь хала дара царна 1ора цабовлуш лела. Кхечу мехкан стаг я юьртара воцург цу сохьта тидаме а оьций, муртазекъашка д1алора нохчаша.